
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-00781/2015-06
18.12.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.12.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да ДРЖАВНИ УНИВЕРЗИТЕТ У НОВОМ ПАЗАРУ са     седиштем у улици Вука Караџића б.б., НОВИ ПАЗАР, ПИБ: 104682222, Матични број: 17663640, испуњава прописане стандарде за акредитацију студијског програма  Основне академске студије - ПРАВО у оквиру поља друштвено-хуманистичких  наука и то за 100 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ    са седиштем у улици Вука Караџића б.б., НОВИ ПАЗАР, је дана 15.06.2015.          године поднела захтев за акредитацију студијског програма  Основне академске студије - ПРАВО у оквиру поља друштвено-хуманистичких наука под бројем                           612-00-00781/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм основних академских студија ПРАВО траје четири године (8 семестара), има укупно 240 ЕСПБ бодова, припада пољу друштвено-хуманистичких наука и даје стручни назив дипломирани правник. Студијски програм обезбеђује стицање одговарајућих компетенција. Сврха студијског програма је јасно и недвосмислено формулисана и усклађена је са основним задацима и циљевима Установе.Циљеви студијског програма су усмерени на стицање вештина и специфичних знања у складу са савременим трендовима везаним за студије права на нивоу основних академских студија.Јасно су наведене опште и предметно специфичне компетенције које студенти стичу савладавањем овог студијског програма које ће им омогућити да самостално раде на пословима за које није предвиђено звање мастера, у установама правосуђа, локалне самоуправе, јавних служби, државне управе, предузећима и другим привредним организацијама, друштвеним институцијама, банкама и финансијским организацијама, агенцијама и консултантским кућама.
Структура   курикулума   обухвата   распоред   предмета  по семестрима, фонд часова активне наставе и ЕСП бодове. Структуром курикулума обухваћен је опис предмета који садржи назив, тип предмета, годину и семестар студија, број ЕСП бодова, име наставника, циљ курса са очекиваним исходима, знањима и компетенцијама, предуслове за   похађање предмета, садржај предмета, препоручену литературу, методе извођења наставе, начин провере знања и оцењивања и друге податке. У структури студијског програма на основним академских студијама правилно су заступљене следеће групе предмета у односу на укупан број ЕСП бодова и то: АО – академско-општеобразовни: 10.56% ТМ – теоријско-методолошки: 18.04% НС – научно-стручни: 41.17% СА – стручно-апликативни: 27.23% ИЗ – изборни: 20.00%.
Програм је целовит и свеобухватан. Знања која студенти буду стекли, релативно су савремена. Увидом у студијске програме правних факултета из иностранства (Љубљана, Осијек, Верона и Архус) који су приложени, рецензент је утврдио да постоји њихова формална усклађеност са студијски програмом Право. На програму се уписује одговарајући број студената сходно расположивим могућностима Установе, а у складу са друштвеним потребама и сопственим ресурсима. На студијски програм, на основу успеха у претходном школовању и провере њиховог знања, склоности и способности, студенти се уписују испуњавањем следећих услова: завршена средња школа у четворогодишњем трајању, положен пријемни испит из српског језика и историје.
Студент савладава студијски програм полагањем испита чиме стиче 240 ЕСП бодова. Сваки појединачни предмет у програму има одређени број ЕСП бодова који студент остварује када са успехом положи испит. Број ЕСП бодова утврђује се на основу радног оптерећења студента у савлађивању одређеног предмета и применом јединствене методологије за све предмете студијског програма. Успешност студената у савлађивању предмета континуирано се прати током наставе и изражава поенима. Максимални број поена које студент може да оствари на предмету је 100. Студент стиче поене на предмету кроз рад у настави и испуњавањем предиспитних обавеза и полагањем испита. Минималан број поена које студент може да стекне испуњавањем предиспитних обавеза током наставе је 30, а максималан 70. 
Сваки предмет из студијског програма има јасан начин стицања поена што је документовано у књизи предмета кроз опис сваког предмета.  Начин стицања поена као и сам студијски програм објављени су на интернет страници Факултета.
На Државном универзитету у Новом Пазару обезбеђени су: 3 амфитеатра, 15 учионица и 3 рачунарске лабораторије укупне површине 3737м2. Увидом у приложену документацију утврђено је да је Универзитет обезбедио амфитеатре, учионице, односно друге просторије за извођење наставе, као и библиотечки простор и читаоницу, у складу са потребама образовног процеса. Увидом у приложену документацију утврђено је да је Универзитет обезбедио одговарајући радни простор за наставнике и сараднике. Обезбеђена је сва техничка опрема за савремено извођење наставе. Постоје библиотечки ресурси изнад доње границе (140 јединице) релевантни за извођење студијског програма. Обавезни предмети су покривени одговарајућом уџбеничком литературом.
Стандарди квалитета студијског програма обухватају процедуре за обезбеђивање квалитета наставног процеса: стандарде за израду програма и плана рада на наставним предметима; стандарде квалитета свих облика наставе; стандарде оцењивања студената; стандарде за израду семинарских и завршних радова; стандарде квалитета уџбеника; као и одговарајуће методе контроле испуњености тих стандарда. Контрола квалитета студијског програма спроводи се редовно и систематично путем самовредновања и спољашњом провером квалитета. Контрола квалитета садржаја и метода наставе обавља се путем студентске анкете. Анкета студената резултира оценама квалитета свих облика наставе на наставном предмету и то за сваког наставника или сарадника појединачно. Анкетирање се изводи у задњој недељи сваког семестра за предмете из тог семестра. Уколико неки наставник или сарадник у три узастопне анкете буде оцењен просечном оценом испод 2,5 (на скали од 1 до 5), доносе се хитне мере и активности које наставник или сарадник мора да предузме у наредном периоду, како би унапредио квалитет његових предавања, односно, вежби.

Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа ДРЖАВНИ УНИВЕРЗИТЕТ У НОВОМ ПАЗАРУ за студијски програм  Основне академске студије - ПРАВО у оквиру поља друштвено-хуманистичких  наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архивиКАПК 

Проф. др Данијел Цвјетићанин

УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ДРЖАВНИ УНИВЕРЗИТЕТ У НОВОМ ПАЗАРУ са седиштем у улици    Вука Караџића б.б., НОВИ ПАЗАР, ПИБ: 104682222, Матични број: 17663640, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма  Основне академске студије - ПРАВО у оквиру поља друштвено-хуманистичких  наука и то за 100 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).

